Tross den franskspråklige tittelen har sangen norsk tekst, men med et par innslag av franske ord og uttrykk. Sangen handler om en sjømann som har fått landlov mens skipet ligger til kai i en «fransk, liten by». Mens han vandrer gatelangs, finner han kafeen Café de la Paix. Der inne oppdager han en skjønn pike med café-au-lait, og sjømannen prøver å sjekke henne opp og byr henne opp til dans.